Karoserije

Limuzina - ima 4 vrata plus poklopac prtljažnika - kod nekih se prilikom otvaranja prtljažnika podiže staklo, kod drugih ne, a postoje i modeli u obe verzije. Prtljažnik ne mora obavezno da bude odvojen od kabine fiksnom pregradom - kod mnogih je moguće oboriti naslon zadnjih sedišta.

Hečbek - ima "zasečen" zadnji kraj, pri čemu zadnje staklo može da bude vertikalno ili veoma zakošeno. Može da ima 2 ili 4 vrata plus poklopac prtljažnika kod kojeg se prilikom otvaranja podiže i staklo. Prtljažnik nije odvojen od kabine fiksnom pregradom.

Kupe - ima 2 vrata plus poklopac prtljažnika. Kod nekih se prilikom otvaranja prtljažnika podiže staklo, kod drugih ne. Prtljažnik ne mora obavezno da bude odvojen od kabine fiksnom pregradom - kod mnogih je moguće oboriti naslon zadnjih sedišta. Izgleda sportski i uglavnom ima malo mesta na zadnjoj klupi.

Karavan - verzija limuzine ili hečbeka sa više prtljažnog prostora zahvaljujući podignutom krovu u zadnjem delu. Može da bude duži od osnovne verzije, ali i ne mora. Ima isključivo 4 vrata, plus poklopac prtljažnika. Prtljažnik nije odvojen od kabine fiksnom pregradom.

Kabriolet/Roadster - svaki auto kojem se skida krov, bez obzira da li se sklapa u prtljažnik ili ostavlja u garaži.



Monovolumen (MiniVan) - izgleda kao povišeni karavan, sa skraćenim motornim prostorom i visokom pozicijom sedenja, kako bi se maksimalno iskoristio prostor. Neki modeli imaju i treći red sedišta.

Džip/Suv - ovde svrstavamo sva vozila koja liče na „džipa“ (terenca), bez obzira da li imaju pogon na svim točkovima, veliki klirens (udaljenost od tla), itd. Takođe u ovu kategoriju spadaju i tzv. krosoveri (crossover) bez obzira na karakteristike.